**Fabian Lysell** (s. 19. tammikuuta 2003 Göteborg, Ruotsi) on ruotsalainen jääkiekkoilija, joka pelaa NHL-seura Boston Bruinsin organisaatiossa. Seura varasi hänet ensimmäisellä kierroksella 21. pelaajana NHL:n varaustilaisuudessa 2021. Lysell on pelipaikaltaan oikea laitahyökkääjä. Hän laukoo oikealta.

Ura
---

### Seuraura

Lysell on Bäcken HC:n kasvatti. Hän siirtyi juniorina sittemmin Hovås HC:hen, jonka U16-junioreiden paras pistemies Lysell oli kaudella 2016–2017 tehoilla 23+30=53. Kaudeksi 2017–2018 hän siirtyi Frölunda HC:n organisaatioon. Lysell voitti kauden päätteeksi U16 SM:n hopeaa. Kaudella 2018–2019 hän jakoi tehoilla 12+16=28 koko U16 SM:n maalipörssin voiton joukkuetoverinsa Liam Dower Nilssonin kanssa ja sijoittui pistepörssissä toiseksi edellään vain joukkuetoveri William Bengtsson Söderlund. Lysell voitti sarjan mestaruuden ja hänet palkittiin arvokkaimpana pelaajana. Lysell voitti samalla kaudella myös J18 Allsvenskanin mestaruuden. Samalla kaudella hän voitti myös Göteborgin joukkueessa TV-Puckenin mestaruuden. Lysell voitti turnauksen piste- ja syöttöpörssin tehoilla 6+8=14. Kaudella 2019–2020 hänoli J18 Elitissä tehoilla 13+21=34 Frölundan paras pistemies Liam Dower Nilsson kanssa sekä paras maalintekijä Ludwig Perssonin ja Noah Hasan kanssa.

WHL-joukkue Vancouver Giants varasi Lysellin 30. pelaajana CHL:n varaustilaisuudessa 2020. Hän kuitenkin aloitti kauden 2020–2021 Frölundan J20-junioreissa, kunnes marraskuussa Lysell siirtyi Luleå HF:n SHL-joukkueeseen. Hän teki SHL-debyyttinsä vain 17-vuotiaana 8. joulukuuta 2020 Rögle BK:ta vastaan. Lysell sai ottelussa jääaikaa 6.25 minuuttia ja hän keräsi teholukeman –1. SHL-uransa avausmaalin Lysell teki seitsemännessä ottelussaan 7. tammikuuta 2021 vieraissa Frölunda HC:tä vastaan. Samassa kuussa hän teki Luulajan kanssa kevääseen 2023 asti ulottuvan jatkosopimuksen. Kaikkiaan Lysell pelasi SHL:ssä kauden aikana 26 runkosarjaottelua tehopistein 2+1=3.

Boston Bruins varasi Lysellin ensimmäisellä kierroksella 21. pelaajana NHL:n varaustilaisuudessa 2021. Hän teki jo elokuussa seuran kanssa kolmivuotisen tulokassopimuksen. Lysellin kausipalkka NHL:n puolella on 925 000 dollaria. Lysellin vahvistettiin myös lähtevän Luulajan SHL-joukkueen vahvuudesta ja siirtyvän suoraan Pohjois-Amerikkaan. Bruinsin toimitusjohtaja Don Sweeneyn mukaan seura odottaa pääsevän tekemään hänen kanssaan yhteistyötä koko kehitysprosessin ajan.

### Maajoukkueura

Lysell pelasi alle 18-vuotiaiden MM-kilpailuissa vuonna 2021, jolloin hän voitti pronssia. Lysell oli tehoilla 3+6=9 Ruotsin paras syöttäjä ja hän jakoi joukkueen sisäisen pistepörssin voiton Isak Rosénin kanssa. Puolivälieräottelussa Yhdysvaltoja vastaan Lysell teki kaksi maalia, joista toinen jäi Ruotsin 5–2-voittoon päättyneen ottelun voittomaaliksi ja se ratkaisi joukkueelle välieräpaikan. Hänet valittiin Ruotsin ottelun parhaaksi pelaajaksi.

Lysell pelasi myös World U-17 Hockey Challengessa vuonna 2019, jolloin hän voitti Ruotsin sisäisen piste- ja maalipörssin tehoilla 5+2=7. Yhteensä Lysell on pelannut kuusi nuorten ja 30 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2019–2020 | Frölunda HC | SuperElit | 11 | 1 | 5 | 6 | 6 | – | – | – | – | – |
| 2020–2021 | Frölunda HC | SuperElit | 11 | 3 | 10 | 13 | 12 | – | – | – | – | – | U18 | 7 | 3 | 6 | 9 | 4 |
|  | Luleå HF | SHL | 26 | 2 | 1 | 3 | 8 | – | – | – | – | – |
| 1 kausi | yhteensä | SHL | 26 | 2 | 1 | 3 | 8 | – | – | – | – | – |

Lähteet
-------

* Fabian Lysell The Internet Hockey Databasessa (englanniksi)
* Fabian Lysell Eurohockey-sivustolla (englanniksi)
* Fabian Lysell *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Fabian Lysell *Elite Prospects*. Everysport Media Group AB.  (englanniksi)
2. ↑  Elite Prospects - Hovås HC U16 *eliteprospects.com*. Everysport Media Group AB. Viitattu 25.1.2021. (englanniksi)
3. ↑  Elite Prospects - U16 SM Stats 2018-2019 *eliteprospects.com*. Everysport Media Group AB. Viitattu 25.1.2021. (englanniksi)
4. ↑  Elite Prospects - Frölunda HC J18 *eliteprospects.com*. Everysport Media Group AB. Viitattu 25.1.2021. (englanniksi)
5. ↑  Luleå Hockey Twitterissä *twitter.com*.  26.11.2020. Luleå Hockey Drift AB. Viitattu 25.1.2021. (ruotsiksi)
6. ↑  Fabian Lysell *SHL.se*. SHL AB. Viitattu 25.1.2021. (ruotsiksi)
7. ↑  Hedlund, Robert: Handfull kontraktsförlängningar *luleahockey.se*.  25.1.2021. Luleå Hockey Drift AB. Viitattu 25.1.2021. (ruotsiksi)
8. ↑  Bruins Sign Fabian Lysell To Entry-Level Contract *nhl.com/bruins*.  9.8.2021. BOSTON:  Boston Bruins. Viitattu 10.8.2021. (englanniksi)
9. ↑  Alatalo, Joni: Boston Bruins tulokassopimukseen tuoreen ykköskierroksen varauksensa kanssa *nhlsuomi.com*.  9.8.2021. Nordic Sport Media. Viitattu 10.8.2021.
10. ↑  Buttafoco Ohlsson, Leo: Bekräftat: Boston sajnar svenske forwardstalangen *hockeysverige.se*.  10.8.2021. Everysport Media Group AB. Viitattu 10.8.2021. (englanniksi)
11. ↑  Elite Prospects - Sweden U18 *eliteprospects.com*. Everysport Media Group AB. Viitattu 10.8.2021. (englanniksi)
12. ↑  GAME SUMMARY (pdf) *reports.iihf.hockey*.  3.5.2021. IIHF. Viitattu 10.8.2021. (englanniksi)
13. ↑  BEST PLAYER OF THE GAME SELECTED BY THE TEAM (pdf) *iihf.com*.  6.5.2021. IIHF. Viitattu 10.8.2021. (englanniksi)
14. ↑  Elite Prospects - Sweden U17 *eliteprospects.com*. Everysport Media Group AB. Viitattu 25.1.2021. (englanniksi)